b"\n_START_ARTICLE_\nGiourkas Seitaridis\n_START_SECTION_\nPAS Giannina\n_START_PARAGRAPH_\nSeitaridis startet sin profesjonelle karriere med  PAS Giannina i 1997, hvor han utmerket seg som en sv\xc3\xa6rt god forsvarsspiller. Seitaridis hjalp laget til opprykk til den greske Superligaen sesongen 1999/2000. Han spilte 40 kamper og sk\xc3\xa5ret 5 m\xc3\xa5l for PAS Giannina FC.\n_START_SECTION_\nPanathinaikos\n_START_PARAGRAPH_\nHan ble snart oppdaget av Panathinaikos, som han signerte for i 2001. Han etablerte seg raskt som en av deres viktigste spillere og i en alder av 22 var han med p\xc3\xa5 \xc3\xa5 vinne The Double sesongen 2003-04. Han scoret sitt f\xc3\xb8rste europeiske m\xc3\xa5l mot  Manchester United. 7. mars 2001 Hans sv\xc3\xa6rt imponerende spill resulterte i stor interesse fra lag i utlandet.\n_START_SECTION_\nFC Porto\n_START_PARAGRAPH_\nF\xc3\xb8r EM i fotball 2004 signerte Seitaridis for den portugisiske klubben FC Porto, som da var regjerende  Champions League-mestere, for tre millioner euro. Like etter vant de Intercontinental Cup.  F\xc3\xb8r han signerte for FC Porto, gikk det rykter om en overgang til Real Madrid, men avtalen ble ikke gjennomf\xc3\xb8rt. 23. mai 2005 ble han solgt til den russiske klubben Dynamo Moskva for \xe2\x82\xac 10 millioner, hvor han spilte sammen med de tidligere lagkameratene i FC Porto Derlei, Costinha og Maniche.\n_START_SECTION_\nDynamo Moskva\n_START_PARAGRAPH_\nLike etter at han skrev under for Dynamo Moskva, angret Seitaridis. Bakgrunnen for dette var at han ikke trivdes i \xc3\x98st-Europa og at han ikke likte v\xc3\xa6ret der. Seitaridis besluttet \xc3\xa5 forlate Dynamo etter en sesong, og 16. juni 2006 ble han overf\xc3\xb8rt til  Atl\xc3\xa9tico Madrid. For en overgangssum p\xc3\xa5 \xe2\x82\xac 12 millioner\n_START_SECTION_\nAtl\xc3\xa9tico Madrid\n_START_PARAGRAPH_\nHan ble av ex-Atl\xc3\xa9tico Madrid-spiller Demis Nikolaidis anbefalt \xc3\xa5 g\xc3\xa5 til Atl\xc3\xa9tico. Seitaridis ble utvist i det 44. minutt av debuten for klubben i \xc3\xa5pningskampen av sesongen borte mot Racing Santander 27. august. Seitaridis scoret sitt f\xc3\xb8rste m\xc3\xa5l for Atletico den 21. juli 2007 i en kamp mot Gloria Bistri\xc5\xa3a i Intertoto-cupen 21. juli 2007. I november 2007 skadet Seitaridis akillesen i en kamp mot UD Almer\xc3\xada, noe som betydde at han m\xc3\xa5tte opereres og han fikk et seks m\xc3\xa5neders avbrekk. Han gjorde comeback i 2-1 borteseieren over Sevilla FC. Seitaridis startet 2008-09-sesongen med en 4-0 seier over M\xc3\xa1laga CF. Han ble skadet og var ute i tre kamper f\xc3\xb8r han vendte tilbake i f\xc3\xb8rsteoppstillingen til Atl\xc3\xa9tico Madrids Champions League-kamp mot PSV._NEWLINE_13. mai 2009 ble Seitaridis frigitt av Atl\xc3\xa9tico et \xc3\xa5r f\xc3\xb8r kontrakten hans utl\xc3\xb8pe.\n_START_SECTION_\nPanathinaikos FC\n_START_PARAGRAPH_\nP\xc3\xa5 den aller siste dagen (10. september 2009) av det greske overgangsvinduet, signerte han en 4-\xc3\xa5rs avtale med Panathinaikos FC.  Der m\xc3\xb8tte han igjen spillere som Kostas Katsouranis og Giorgos Karagounis, som han hadde vunnet EM i 2004 sammen med. Seitaridis slet med \xc3\xa5 etablere seg p\xc3\xa5 grunn av mange skader og manglende form, og var utenfor laget det meste av 2009-10-sesongen. Men den 21. mars 2010 var Seitaridis tilbake p\xc3\xa5 laget i lokaloppgj\xc3\xb8ret mot rivalelene Olympiakos. Panathinaikos imponerte og avsluttet sesongen positivt ved \xc3\xa5 vinne The Double.\n_START_SECTION_\nInternasjonal karriere\n_START_PARAGRAPH_\nSeitaridis gjorde sin internasjonale debut 13. februar 2002 mot Sverige, og senere samme \xc3\xa5r deltok han i EM for U-21-landslag i Sveits. Han var ogs\xc3\xa5 en av de viktigste spillerne p\xc3\xa5 det greske landslaget som vant EM i fotball 2004 i Portugal, en seier som sjokkerte en hel fotball-verden. Hellas' odds var 100-1 f\xc3\xb8r turneringen startet. Seitaridis ble ansett som den viktigste spilleren for Hellas i dette EM sluttspillet og ble utnevnt som en del av UEFAs  All-Starlag, sammen med fire andre greske spillere. Han scoret sitt f\xc3\xb8rste landslagsm\xc3\xa5l den 2. juni 2007 mot Ungarn i en kvalifiseringskamp til EM i fotball 2008. Seitaridis spilte ogs\xc3\xa5 kamper i kvalifiseringen for VM i fotball 2010."